O HRVATIMA I ZEMLJI KOJU NASTAVAJU 


IZ DJELA KONSTANTINA PORFIROGENETA 
,»O UPRAVI CARSTVA“, GLAVA XXXI. 


Hrvati, koji sada nastavaju stra- 
ne Dalmacije, potječu od nekrštenih 
Hrvata, koje i Bielima nazivaju. Oni 
su onkraj Turske, stanuju blizu Fran- 
gije, a susjedi su Slovenima, nekršte- 
nim Srbima. Rieč pak Hrobatoi znači 
na slov. jeziku one, što imaju mnogu 
zemlju. Ovi se Hrvati utekoše k ro- 
majskom caru Herakliju, prije nego 
što se Srbi utekoše k istom caru He- 
rakliju, u doba, kad Avari svojevavši 
Romane odonuda izagnaše, koje je 
car Dioklecian doveo iz Rima i tamo 
nastanio, radi čega se i prozvaše Ro- 
mani, što su došavši iz Rima tamo se 
nastanili, naime u tako zvanoj Hr- 
vatskoj i Srbiji. Pošto su u doba isto- 
ga romajskoga cara Heraklija ovi 
Romani protjerani od Avara, njihove 
su zemlje stajale puste. Po naređe- 
nju dakle cara Heraklija ovi Hrvati, 
pograbivši oružje i protjeravši odanle 
Avare, nastane se po odredbi cara 
Heraklija u toj zemlji Avara, u ko- 
joj sada stanuju. U ovo pak doba ima- 
đahu Hrvati za arhonta Porginoga 
otca. Car pak Heraklij pošalje i do- 
vede iz Rima svećenike, načini od 
njih arhiepiskopa, i episkopa, i prez- 
bitere, i đakone pa pokrsti Hrvate. 
Ovi pak Hrvati imahu u ono doba 
arhonta Porgu. 

Ova zemlja, u koju se nastaniše 
Hrvati, bijaše od početka pod vlašću 
romajskoga cara. Odtale se još u da- 
našnji dan čuvaju u zemlji Hrvata 
palača i hipodrom cara Diokleciana 
u Solinu blizu grada Splita. 

Ovi kršteni Hrvati ne vole se iz- 
van svoje zemlje s drugima zaratiti. 
Dobili su neko proročtvo i zakon od 
pape rimskoga, kad im je poslao za 
cara Heraklija svećenike pa ih pokr- 
stio. Ovi se Hrvati i obrekom i hiro- 
grafom zavjere svetomu Petru apos- 


tolu stalno i čvrsto, da nigda ne će 
na tuđu zemlju poći i vojevati, nego 
će radije mirovati sa svima, koji ta- 
ko budu htjeli, primivši od istoga pa- 
pe takav zakon: ako koji drugi na- 
rodi protiv zemlje tih Hrvata pođu 
i zarate, da pomogne Bog Hrvatima 
i s njima pristane, i da im Petar, 
Kristov učenik, pomogne da pobiede. 

Nakon mnogo godina, u dneve Tr- 
pimira arhonta, otca arhonta Kreši- 
mira, dođe iz Frangije, koja leži iz- 
među Hrvatske i Venecije, muž neki 
vrlo pobožan, Martin imenom, vanj- 
štinom svjetovnjak, za koga i sami 
Hrvati vele da je mnoga čudesa uči- 
nio. Nemoćan bješe taj pobožan muž 
i na noge osakaćen, tako da ga diza- 
hu i nošahu, kamo je htio, i napuća- 
še kao prorok Hrvate, da do kraja 
života drže zakon sv. pape, stavljaju- 
ći na nje i sam molbu sličnu papinoj. 
Toga radi niti sagene tih Hrvata niti 
kondure nigda ni na koga ne idu ra- 
tom, van da tko na njih navali, s tim 
brodovima polaze tek, koji su od tih 
Hrvata željni prometati trgovinu od 
grada do grada obilazeći zaliv dalma- 
tinski i do Venecije. 

Arhont pak Hrvatske podvrgnut je 
od početka, to jest od vlade cara He- 
raklija, kao podanik caru romajsko- 
mu i nigda nije bio podložen arhontu 
Bugarske. Ali niti Bugarin nije za- 
ratio na Hrvate, osim bugarskoga ar- 
honta Mihajla Borisa, koji je došao 
i zaratio se s njima, nu ne mogavši 
ništa opraviti sklopi mir, obdarivši 
se međusobno prijateljski s Hrvati- 
ma. Ali Hrvati nisu nigda plaćali Bu- 
garima danak, tek što su se oboje u 
znak prijateljstva međusobno daro- 
vima počastili. 

Krštena Hrvatska ima ove naselje- 
ne gradove: Nin, Biograd, Velicin, 


406 


Skradin, Hlijevno, Stup, Knin, Kori, 
Klobuk. 

Krštena Hrvatska postavlja konja- 
ničtva do 60.000, a pješačtva do 100 
tisuća i sagena do 80 i kondura do 
100. Na sagenama imaju po 40, na 
kondurama po 20, a na manjim kon- 
durama po 10 ljudi. 

Veliku takvu moć i množinu na- 
roda imaše Hrvatska do arhonta 
Krasimera (Krešimira). Pošto ovaj 
umre, a sin njegov Miroslav vladavši 
4 godine od ruke bana Pribunje po- 
gibe, i u zemlji nasta razkol i razdor 
veliki, umanji se broj i konjaničtva, 
i pješačtva, i sagena, i kondura, što 
ih imahu Hrvati. Danas imade sage- 
na 30, male i velike kondure, i ko- 
njaničtvo i pješačtvo. 


Velika Hrvatska, koju i Bielom zo- 
vu, nije krštena ni do danas kao ni 
susjedi joj Srbi. Isto tako podiže ma- 
nje konjaničtva i pješačtva negoli 
krštena Hrvatska, jer ih neprekidno 
pljačkaju Frangi, Turci (Mađari) i 
Pečenezi. Isto nemaju ni sagena, ni 
kondura, niti trgovačkih lađa, jer je 
daleko more. Od njih do mora ima 
30 dana puta, a more, koje je 30 da- 
na puta daleko, jest tako nazvano 
Crno more. 


Preveo Nikola pl. Tomašić 
(Vjestnik zem. arhiva, XX., 1918.) 


Turska = Ugarska; Frangija = Franačka; ro- 
majski (romejski) = bizantski; arhont = vlada- 
lac; hipodrom = trkalište; hirograf = pismeni 
akt 


